**Zalaszentgrót Város Önkormányzata Képviselő-testületének 4/2023. (II. 16.) önkormányzati rendelete**

**a gyermekek napközbeni ellátásának intézményi térítési díjáról szóló 12/2018. (VII.27.) önkormányzati rendelet módosításáról**

Zalaszentgrót Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva Zalaszentgrót Város Önkormányzata Képviselő-testületének a gyermekek napközbeni ellátásának intézményi térítési díjáról szóló 12/2018. (VII. 27.) önkormányzati rendeletének módosításáról a következőket rendeli el:

**1. §**

A gyermekek napközbeni ellátásának intézményi térítési díjáról szóló 12/2018 (VII. 27.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2023. április 1-jén lép hatályba, és 2023. április 2-án hatályát veszti.

|  |  |
| --- | --- |
| **Baracskai József**  polgármester | **Dr. Simon Beáta**  jegyző |

A rendelet 2023. február 16. napján kihirdetésre került.

|  |  |
| --- | --- |
|  | **Dr. Simon Beáta**  jegyző |

*1. melléklet a 4/2023. (II. 16.) önkormányzati rendelethez*

„*1. melléklet a gyermekek napközbeni ellátásának intézményi térítési díjáról szóló 12/2018. (VII. 27.) önkormányzati rendelethez*

|  |  |  |
| --- | --- | --- |
| **A bölcsődei ellátás intézményi térítési díja bruttó 600,- Ft** | | |
| **Ellátási forma** | **Mennyiség egysége** | **Fizetendő intézményi térítési díj\*** |
| Bölcsődei gondozás | Ft/fő/nap | 600,- Ft/nap |

A gondozásért fizetendő személyi térítési díj csökkentési rendszere *(A díjak az ÁFA-t is tartalmazzák)*

|  |  |
| --- | --- |
| **Jövedelem** | **Fizetendő személyi térítési díj napi összege** |
| 0-85.000,- Ft | **300,-Ft/nap** |
| 85.001-120.000,- Ft | **450,-Ft/nap** |
| 120.000,- Ft felett | **600,-Ft/nap** |

”

Végső előterjesztői indokolás

Zalaszentgrót Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a gyermekek napközbeni ellátásának intézményi térítési díjáról megalkotta a 12/2018. (VII. 27.) önkormányzati rendeletének módosítását az intézményi térítési díjakban történt változás teszi indokolttá.

Részletes indokolás

**1. §**

A rendelet 1. §-az 1. melléklet módosításáról rendelkezik.

**2. §**

A rendelet 2. §-a hatálybaléptető és a hatályon kívül helyező rendelkezéseket tartalmazza.