Szám: 1-2/2023.

2. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. február 15-i rendes, nyilvános ülésére**

**Tárgy:** Zalaszentgrót Város Önkormányzata Képviselő-testületének a temetőkről és a temetkezés rendjéről szóló 26/2014. (XI.28.) önkormányzati rendeletének módosítása

**Tisztelt Képviselő-testület!**

Zalaszentgrót Város Önkormányzata Képviselő-testülete a 26/2014. (XI.28.) számú rendeletében (a továbbiakban: Rendelet) határozta meg a temetőkről és a temetkezés rendjéről szóló szabályokat. A kormányhivatal részéről lefolytatott célvizsgálat, valamint a díjak vonatkozásában kikért fogyasztóvédelemi észrevételek alapján az alábbi módosítások indokoltak a helyi rendeletben:

* 1. A temetőkről és a temetkezésről szóló 1999. évi XLIII. törvény (a továbbiakban: Ttv.) 41. § (3) bekezdés b) pontja szerint kötelezően szabályozandó tartalmi elemként a rendelet 7. §-a a ravatalozó használatának és igénybevételének szabályaival egészül ki.
  2. A Ttv. 40.§ (3) bekezdése alapján az önkormányzat a rendeletben megállapított díjmértékeket évente köteles felülvizsgálni. A tavalyi évben egy nagyobb mértékű emelés volt a díjak tekintetében, következésképpen az idei évben további díjemelés nem indokolt. A rendelet-tervezetben a fogyasztóvédelmi hatóság részéről adott szakmai vélemény alapján a díjak vonatkozásában szükséges az általános forgalmi adót és egyéb közterheket tartalmazó díjak feltüntetése, melyet a rendelet-tervezet 1. és 2. melléklete már tartalmazza.
  3. A bevezető rész módostásra került a jogszabályszerkesztésről szóló 61/2009. (XII.14.) IRM rendelet 54. § (1), 55.§ (1) és (5) bekezdésében foglalt követelményeknek megfelelően.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:** A rendelettervezet társadalmi hatásaként jelölhető meg a köztemetők rendjének és a kegyeleti szokások zavartalan feltételeinek biztosítása. A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. A rendeletben foglaltak végrehajtásának közvetlen környezeti hatásai nem várhatók, egészségügyi következményei nincsenek.

**A rendelet megalkotásának szükségessége, a jogalkotás elmaradásának várható következményei:** A hatályos jogszabályoknak megfelelő pontosító és kiegészítő rendelkezések beépítése indokolttá teszik a rendeletmódosítást. A helyi rendeleti szabályozás központi jogszabályokhoz való igazításának elmaradása esetén a helyi rendelet szövegezése és a központi jogszabály közti összhang hiánya okán törvénysértő állapot keletkezne.

**A rendelet alkalmazásához szükséges személyi, szervezeti, tárgyi és pénzügyi feltételek:** Az új szabályok alkalmazásához, végrehajtásához szükséges személyi, szervezeti, tárgyi feltételek adottak. A pénzügyi feltételek rendelkezésre állnak.

A fentiek és az indokolásban foglaltak alapján javaslom a temetőkről és a temetkezés rendjéről szóló 26/2014. (XI.28.) önkormányzati rendelet módosítását. A rendelettervezet jelen előterjesztés 1. számú mellékletét képezi.

Kérem a Tisztelt Képviselő-testületet, hogy a rendelettervezetet szíveskedjen megtárgyalni, majd az alábbi határozati javaslatot elfogadni:

A Gazdasági és Városfejlesztési Bizottság az előterjesztést 2023. február 9-i ülésén megtárgyalta, és az 5/2023. (II.09.), 6/2023. (II.09.), számú határozataiban javasolja Zalaszentgrót Város Önkormányzata Képviselő-testületének a határozati javaslat és az önkormányzati rendelet módosításának elfogadását.

A Pénzügyi és Ügyrendi Bizottság az előterjesztést 2023. február 9-i ülésén megtárgyalta, és az 5/2023. (II.09.), 6/2023. (II.09.), számú határozataiban javasolja Zalaszentgrót Város Önkormányzata Képviselő-testületének a határozati javaslat és az önkormányzati rendelet módosításának elfogadását.

**Határozati javaslat**

Zalaszentgrót Város Önkormányzata Képviselő-testülete a temetőkről és a temetkezésről szóló 26/2014 (XI.28.) önkormányzati rendeletében megállapított díjak felülvizsgálatával azok mértékén nem változtat.

**Határidő:** 2023.február 28.

**Felelős:** Baracskai József polgármester

**Zalaszentgrót**, 2023. február 10.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |

**Zalaszentgrót Város Önkormányzata Képviselő-testületének 1/2023. (II. 16.) önkormányzati rendelete**

**a temetőkről és a temetkezésről szóló 26/2014 (XI.28.) önkormányzati rendelet módosításáról**

Zalaszentgrót Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében, 40. § (1) és (3) bekezdésében, 41. § (3) bekezdésében, 42. §-ában kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, figyelemmel a temetőkről és temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet rendelkezéseire, a temetőkről és temetkezésről szóló 26/2014 (XI.28.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzat Képviselő-testületének a temetőkről és temetkezésről szóló 26/2014 (XI.28.) önkormányzati rendelet bevezető része helyébe a következő rendelkezés lép:

„Zalaszentgrót Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében, 40. § (1) és (3) bekezdésében, 41. § (3) bekezdésében, 42. §-ában kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, figyelemmel a temetőkről és temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet rendelkezéseire, a temetőkről és temetkezésről a következőket rendeli el:”

**2. §**

A Zalaszentgrót Város Önkormányzat Képviselő-testületének a temetőkről és temetkezésről szóló 26/2014 (XI.28.) önkormányzati rendelet 7. §-a a következő (6)–(9) bekezdéssel egészül ki:

„(6) A ravatalozó használata nem kötelező, ha a köztemetőbe szállított halott haladéktalanul eltemetésre kerül.

(7) A köztemetőbe beszállított, - kötelező azonosítást követően - haladéktalanul eltemetésre nem kerülő elhunytak holttestét a temetkezési szolgáltató köteles a temetésig a ravatalozó épületben hűtött ravatalasztalon tartani a temetési helyre történő elhelyezésig.

(8) Hamvasztásos temetés esetén, amennyiben nem kerül sor az urnában lévő hamvak haladéktalan elhelyezésre az urnát a temetési helyen, a ravatalozó épületében kell tartani a temetés, vagy a temetési helyre történő elhelyezés időpontjáig.

(9) A ravatalozó rendszeres takarításáról, szükség szerinti fertőtlenítéséről az Önkormányzat gondoskodik.”

**3. §**

(1) A Zalaszentgrót Város Önkormányzat Képviselő-testületének a temetőkről és temetkezésről szóló 26/2014 (XI.28.) önkormányzati rendelet 1. melléklete helyébe a 1. melléklet lép.

(2) A Zalaszentgrót Város Önkormányzat Képviselő-testületének 26/2014. (XI. 28.) számú önkormányzati rendelete a temetőkről és temetkezésről szóló 26/2014 (XI.28.) önkormányzati rendelet 2. melléklete helyébe a 2. melléklet lép.

(3) A Zalaszentgrót Város Önkormányzat Képviselő-testületének 26/2014. (XI. 28.) számú önkormányzati rendelete a temetőkről és temetkezésről szóló 26/2014 (XI.28.) önkormányzati rendelet 3. melléklete helyébe a 3. melléklet lép.

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Baracskai József**  polgármester | **Dr. Simon Beáta**  jegyző |

A rendelet 2023. február 16. napján kihirdetésre került.

|  |  |
| --- | --- |
|  | **Dr. Simon Beáta**  jegyző |

*1. melléklet az 1/2023. (II. 16.) önkormányzati rendelethez*

*1. melléklet*

***a temetőkről és temetkezésről szóló 26/2014. (XI. 28.) számú önkormányzati rendelethez***

**Temető-fenntartási hozzájárulás és a temető létesítmények igénybevételi díja**

|  |  |  |
| --- | --- | --- |
| **Megnevezés** | **Nettó díj (Ft)** | **Bruttó díj (Ft)** |
| 1. **Temetkezési szolgáltató által fizetendő létesítmény igénybevételi díj temetésenként**   /a díj magába foglalja a temetőben levő közművek (víz, villany), út és ravatalozó, a ravatalozóhoz tartozó eszközök, valamint a hulladékszállítás és ártalmatlanítás költségét is/ | 15.000,-Ft | 19.050,-Ft |
| 1. **Temető-fenntartási hozzájárulás a temetőben levő közművek és terület használatért sírhelyenként**  * síremlék állítási díj * síremlék javításának, elemei cseréjének díja * síremlék bontási díj (1 éven belüli újjáépítés nélkül) * síremléktisztítás, betűvésés | 10.000,-Ft  5.000,-Ft  3.000,-Ft  0,-Ft | 12.700,-Ft  6.350,-Ft  3.810,-Ft  0,-Ft |
| 1. **Hűtőhasználati díj naponta**   (a nem közigazgatási területen eltemetett halottak hűtése esetén) | 2.500,-Ft | 3.175,-Ft |
| 1. **Temetőbe való behajtás díja**   /a rendeletben a temető területére elrendelt járműkorlátozás vagy –tilalom alóli kivételként engedélyezett esetekben/ | 0,-Ft | 0,-Ft |

Módosította: 19/2015. (X. 30.) önkormányzati rendelet 8. § (1) bekezdése. Hatályos: 2015. 10. 31. napjától

Az 1. melléklet a Zalaszentgrót Város Önkormányzat Képviselő-testületének 1/2023. (II.16.) önkormányzati rendelet 3. §-ával megállapított szöveg.

*2. melléklet az 1/2023. (II. 16.) önkormányzati rendelethez*

*2. melléklet*

***a temetőkről és temetkezésről szóló 26/2014. (XI. 28.) számú önkormányzati rendelethez***

**Temetési hely feletti rendelkezési jog megszerzéséért és használatáért**

**fizetendő megváltási és újraváltási díjak**

|  |  |  |  |  |  |  |
| --- | --- | --- | --- | --- | --- | --- |
| ***Ssz.*** | ***Sírhelyek*** | ***Megváltási díj Nettó (Ft)*** | ***Megváltási díj Bruttó (Ft)*** | ***Újraváltási díj Nettó (Ft)*** | ***Újraváltási díj Bruttó (Ft)*** | ***Érvényességi idő (év)*** |
| 1. | Egyes sírhely | 20.000,- | 25.400,- | 15.000,- | 19.050,- | 25 |
| 2. | Kettes sírhely | 40.000,- | 50.800,- | 30.000,- | 38.100,- | 25 |
| 3. | Kettő +n-es sírhely | 40.000,- + n\* 15.000,- | 50.800,- + n\* 19.050,- | 30.000,- + n\* 10.000,- | 38.100,- + n\* 12.700,- | 25 |
| 4. | Gyermeksírhely | 10.000,- | 12.700,- | 7.500,- | 9.525,- | 25 |
| 5. | Egyes beton urnafülke\* | 15.000,- | 19.050,- | 10.000,- | 12.700,- | 10 |
| 6. | Kettes beton urnafülke\* | 30.000,- | 38.100,- | 22.500,- | 28.575,- | 10 |
| 7. | Urnasírhely | 15.000,- | 19.050,- | 10.000,- | 12.700,- | 25 |
| 8. | Türjei úti temető – újonnan kialakított gránit urnafal – 1 urna elhelyezése esetén\* | 55.000,- | 69.850,- | 35.000,- | 44.450,- | 10 |
| 9. | Türjei úti temető – újonnan kialakított gránit urnafal – 2 urna elhelyezése esetén\* | 75.000,- | 95.250,- | 50.000,- | 63.500,- | 10 |
| 10. | Kettes sírbolthely | 100.000,- | 127.000,- | 75.000,- | 95.250,- | 60 |
| 11. | Urna sírbolthely | 50.000,- | 63.500,- | 37.500,- | 47.625,- | 60 |

\* Időközben megváltozott urnaszám esetén a mindenkor aktuális árkülönbözetet meg kell fizetni.

|  |  |  |  |  |  |  |
| --- | --- | --- | --- | --- | --- | --- |
| ***S.sz.*** | ***Türjei úti temető – Új temető rész sírhely díjak*** | | | | | |
| ***Sírhelyek*** | ***Megváltási díj Nettó (Ft)*** | ***Megváltási díj Bruttó (Ft)*** | ***Újraváltási díj Nettó (Ft)*** | ***Újraváltási díj Bruttó (Ft)*** | ***Érvényességi idő (év)*** |
| 1. | Egyes sírhely | 25.000,- | 31.750,- | 18.750,- | 23.812,5,- | 25 |
| 2. | Kettes sírhely | 50.000,- | 63.500,- | 37.500,- | 47.625,- | 25 |
| 3. | Kettő +n-es sírhely | 50.000,- + n\* 18.000,- | 63.500,-+ n\* 22.860,- | 37.500,- + n\* 12.000,- | 47.625,-+ n\* 15.240,- | 25 |
| 4. | Gyermeksírhely | 12.000,- | 15.240,- | 9.000,- | 11.430,- | 25 |
| 5. | Urnasírhely | 22.000,- | 27.940.- | 16.500,- | 20.955,- | 25 |

A 2. melléklet a Zalaszentgrót Város Önkormányzata Képviselő-testületének 13/2022. (VI. 30.) önkormányzati rendelete 6. § (1) bekezdésével megállapított szöveg.

Az 2. melléklet a Zalaszentgrót Város Önkormányzat Képviselő-testületének 1/2023. (II.16.) önkormányzati rendelet 3. §-ával megállapított szöveg.

*3. melléklet az 1/2023. (II. 16.) önkormányzati rendelethez*

***3. melléklet***

***a temetőkről és temetkezésről szóló 26/2014. (XI. 28.) számú önkormányzati rendelethez***

**Türjei úti temető – újonnan kialakított gránit urnafal lapokkal és feliratozásukkal kapcsolatos formai követelményei**

|  |  |
| --- | --- |
| **Megnevezés** | **Előírt formai követelmény** |
| Urnafal lap anyaga  (törés miatti csere esetére): | Lehetőség szerint a meglévővel egyező színű, Royal Black szürke gránit, vastagsága 2 cm  További eszköz, berendezés elhelyezése az urnafalon nem megengedett (tilos) |
| Urnafal lap mérete: | 30 cm x 30 cm |
| Betűk színe: | Tört fehér |

A 3. mellékletet a Zalaszentgrót Város Önkormányzata Képviselő-testületének 13/2022. (VI. 30.) önkormányzati rendelete 6. § (2) bekezdése iktatta be. A 3. melléklet a Zalaszentgrót Város Önkormányzata Képviselő-testületének 1/2023. (II.16.) önkormányzati rendelete 3 §-ával megállapított szöveg.

Végső előterjesztői indokolás

Zalaszentgrót Város Önkormányzata Képviselő-testülete a 26/2014. (XI.28.) számú rendeletében határozta meg a temetőkről és a temetkezés rendjéről szóló szabályokat, tekintettel arra, hogy a Magyarország helyi önkormányzatiról szóló 2011. évi CLXXXIX. törvény 13. § 81) bekezdésének 2. pontja alapján a településüzemeltetése, azon belül a köztemetők kialakítása és fenntartása helyi önkormányzati feladat.  A Zala Vármegyei Kormányhivatal célvizsgálat formájában áttekintette a vonatkozó önkormányzati rendelet, amely vonatkozásában szakmai segítségnyújtás keretében módosítások elvégzését javasolta. A javaslatok a magasabb szintű jogszabályi rendelkezéseknek, valamint a jogszabályszerkesztéssel kapcsolatos előírásoknak való maradéktalan megfelelést hivatottak szolgálni. A módosítás révén a ravatalozó használatának és igénybevételének szabályai szabályozásra kerültek, pontosításra kerül a rendelet bevezető része a hatályos jogszabályokra való hivatkozásokkal kiegészítve, felülvizsgálatra kerülnek a rendeletben megállapított díjtételek, azonban azok módosítása jelenleg nem indokolt.

**Részletes Indokolás**

**1.§-hoz**

A rendelet 1.§-a a bevezető hatályos jogszabályoknak megfelelő újraszabályozásáról rendelkezik.

**2.§-hoz**

A rendelet 2.§-a a ravatalozó használatának és igénybevételének szabályairól rendelkezik.

**3.§-hoz**

A rendelet 3.§-a az 1-3. melléklet módosításáról rendelkezik.

**4.§-hoz**

A rendelet 4.§-a a hatálybaléptető és a hatályon kívül helyező rendelkezéseket tartalmazza.