**Zalaszentgrót Város Önkormányzata Képviselő-testületének 2/2023. (II. 16.) önkormányzati rendelete**

**az egyes anyakönyvi események engedélyezésének szabályairól és a szolgáltatások díjainak mértékéről szóló 10/2011. (VI.10.) rendelete módosításáról**

Zalaszentgrót Város Önkormányzatának Képviselő-testületének feladat- és hatáskörében eljárva a polgármester a Magyarország helyi önkormányzatairól szóló 2011. évi CLXXXIX. törvény 6. § c) pontjában és a 42. §-ában, valamint az anyakönyvi eljárásról szóló 2010. évi I. törvény 96. §-ában kapott felhatalmazás alapján, a képviselő-testületnek az anyakönyvi eljárásról szóló 2010. évi I. törvény 18-19. §-ban meghatározott feladatkörében eljárva az egyes anyakönyvi események engedélyezésének szabályairól és a szolgáltatások díjainak mértékéről szóló 10/2011. (VI. 10.) számú önkormányzati rendelet módosításáról a következőket rendeli el:

**1. §**

Az egyes anyakönyvi események engedélyezésének szabályairól és a szolgáltatások díjainak mértékéről szóló Zalaszentgrót város képviselő testületének 10/2011 (VI.10..) önkormányzati rendelete 3. § (1) bekezdése helyébe a következő rendelkezés lép:

„(1) Az anyakönyvi esemény tartása esetén a többletszolgáltatás ellentételezéseként jelen rendeletben meghatározott mértékű díjat kell fizetni.

*a)* hivatali időn belül és hivatali helyiségen kívül 15.000,-Ft/alkalom

*b)* hivatali időn kívül és hivatali helyiségben 25.000,- Ft/alkalom

*c)* hivatali időn kívül és hivatali helyiségen kívül 30.000,- Ft/alkalom”

**2. §**

Az egyes anyakönyvi események engedélyezésének szabályairól és a szolgáltatások díjainak mértékéről szóló Zalaszentgrót város képviselő testületének 10/2011 (VI.10..) önkormányzati rendelete 4. § (1) bekezdése helyébe a következő rendelkezés lép:

„(1) A hivatali munkaidőn kívüli anyakönyvi eseményen közreműködő anyakönyvvezetőt bruttó 15.000.-Ft/alkalom díjazás illeti meg, amennyiben az anyakönyvvezető nem a köztisztviselők jogállásáról szóló törvényben meghatározott szabadidőt választja.”

**3. §**

Ez a rendelet 2023. április 1-jén lép hatályba, és 2023. április 2-án hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2023. február 16. napján kihirdetésre került.

|  |  |
| --- | --- |
|  | Dr. Simon Beáta jegyző |

Végső előterjesztői indokolás

**Általános indokolás**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 6. § c) pontja alapján a helyi önkormányzat feladatai ellátása soránegyes közszolgáltatások igénybevételét - törvény felhatalmazása alapján - rendeletében feltételekhez kötheti. Az Mötv. 42. § 1. pontja értelmében a rendeletalkotás a képviselő-testület hatásköréből nem ruházható át. Az anyakönyvi eljárásról szóló 2010. évi I. törvény 96. §-ában kapott felhatalmazás alapján a települési önkormányzat rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, valamint rendeletben állapíthatja meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét. Zalaszentgrót Város Önkormányzatának Képviselő-testülete a 10/2011. (VI. 10.) számú önkormányzati rendeletében rendelkezik az egyes anyakönyvi események engedélyezésének szabályairól és a szolgáltatások díjainak mértékéről.

**Részletes indokolás**

**1. §-hoz**

A rendelet 1. §-a az anyakönyvi események tartása esetén a többletszolgáltatás díjait tartalmazza.

**2. §-hoz**

A rendelet 2. §-a az anyakönyvvezető díjazását tartalmazza.

**3. §-hoz**

A rendelet 3. §-a a hatálybaléptető és a hatályon kívül helyező rendelkezéseket tartalmazza.